title: Rozhodnutie Rady 2005/846/SZBP z  29. novembra 2005 , ktorým sa vykonáva spoločná pozícia 2005/440/SZBP o reštriktívnych opatreniach voči Konžskej demokratickej republike

text:
               30.11.2005

               SK

               Úradný vestník Európskej únie

               L 314/35

      ROZHODNUTIE RADY 2005/846/SZBP
   z 29. novembra 2005,
   ktorým sa vykonáva spoločná pozícia 2005/440/SZBP o reštriktívnych opatreniach voči Konžskej demokratickej republike
   RADA EURÓPSKEJ ÚNIE,
   so zreteľom na spoločnú pozíciu Rady 2005/440/SZBP z 13. júna 2005 (1), a najmä na jej článok 6 v spojení s článkom 23 ods. 2 Zmluvy o Európskej únii,
   keďže:

               (1)

               1. novembra 2005 Výbor zriadený podľa rezolúcie Bezpečnostnej rady Organizácie Spojených národov (BR OSN) č. 1533 (2004) schválil zoznam osôb a subjektov, na ktoré sa vzťahujú opatrenia zavedené odsekmi 13 a 15 rezolúcie BR OSN č. 1596 (2005) o Konžskej demokratickej republike.

               (2)

               Príloha k spoločnej pozícii 2005/440/SZBP by sa mala zodpovedajúcim spôsobom doplniť,

         ROZHODLA TAKTO:
   Článok 1
   Zoznam osôb a subjektov uvedený v prílohe k tomuto rozhodnutiu sa vkladá do prílohy k spoločnej pozícii 2005/440/SZBP.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 29. novembra 2005

            Za Radu

            predseda

         A. JOHNSON

      (1)  Ú. v. EÚ L 152, 15.6.2005, s. 22.

      PRÍLOHA
      Zoznam osôb a subjektov uvedený v článku 1

                  1.

                  Priezvisko, meno: BWAMBALE, Frank Kakolele
                  Krycie meno: Frank Kakorere, Frank Kakorere Bwambale
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť:
                  Ďalšie údaje: bývalý vodca RCD-ML, má vplyv na politiky a velenie nad silami RCD-ML a riadi ich činnosti. RCD-ML je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom.

                  2.

                  Priezvisko, meno: KAKWAVU BUKANDE, Jérôme
                  Krycie meno: Jérôme Kakwavu
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Kongo
                  Ďalšie údaje: známy ako „veliteľ Jérôme“. Bývalý predseda UCD/FAPC. FAPC má pod kontrolou ilegálne hraničné stanovištia medzi Ugandou a KDR – na hlavnej tranzitnej trase pre pohyb zbraní. Ako predseda FAPC má vplyv na politky a velenie nad silami FAPC a riadi ich činnosti. FAPC sa podieľajú na nedovolenom obchodovaní so zbraňami v rozpore so zbrojným embargom. V decembri 2004 získal v FARDC hodnosť generála.

                  3.

                  Priezvisko, meno: KATANGA, Germain
                  Krycie meno:
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Kongo
                  Ďalšie údaje: od marca 2005 je v domácom väzení v Kinshase pre podiel FRPI na porušovaní ľudských práv. Veliteľ FRPI. V decembri 2004 vymenovaný za generála FARDC. Podieľa sa na prevodoch zbraní v rozpore so zbrojným embargom.

                  4.

                  Priezvisko, meno: LUBANGA, Thomas
                  Krycie meno:
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát): Ituri
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Kongo
                  Ďalšie údaje: v marci 2005 bol zatknutý v Kinshase pre podiel UPC/L na porušovaní ľudských práv. Predseda UPC/L, jednej z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom.

                  5.

                  Priezvisko, meno: MANDRO, Khawa Panga
                  Krycie meno: Kawa Panga, Kawa Panga Mandro, Kawa Mandro, Yves Andoul Karim
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia: 20.8.1973
                  Miesto narodenia (mesto, štát): Bunia
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Kongo
                  Ďalšie údaje: známy ako „veliteľ Kahwa“ alebo „Kawa“. Bývalý predseda PUSIC, jednej z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. Väznený v Bunii od 04/05 za sabotáž iturského mierového procesu.

                  6.

                  Priezvisko, meno: MPANO, Douglas
                  Krycie meno:
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Kongo
                  Ďalšie údaje: trvalý pobyt v Gome. Manažér Compagnie Aérienne des Grands Lacs a Great Lakes Business Company, ktorých lietadlá sa využívali na poskytovanie pomoci ozbrojeným skupinám a milíciám uvedeným v odseku 20 rezolúcie č. 1493 (2003). Zodpovedný aj za zatajovanie informácií o letoch a náklade so zjavným cieľom umožniť porušenie zbrojného embarga.

                  7.

                  Priezvisko, meno: MUDACUMURA, Sylvestre
                  Krycie meno:
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Rwanda
                  Ďalšie údaje: známy ako „Radja“, „Mupenzi Bernard“ alebo „generálmajor Mupenzi“. Veliteľ pozemných síl FDLR, má vplyv na politiky a velenie nad silami FDLR a riadi ich činnosti. FDLR je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom.

                  8.

                  Priezvisko, meno: MURWANASHY-AKA, Dr Ignace
                  Krycie meno: Ignace
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Rwanda
                  Ďalšie údaje: býva v Nemecku. Predseda FDLR, má vplyv na politiky a velenie nad silami FDLR a riadi ich činnosti. FDLR je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom.

                  9.

                  Priezvisko, meno: MUTEBUTSI, Jules
                  Krycie meno: Jules Mutebusi, Jules Mutebuzi
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát): Južné Kivu
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Kongo (Južné Kivu)
                  Ďalšie údaje: momentálne vo väzbe v Rwande. Známy ako „plukovník Mutebutsi“. Bývalý zástupca vojenského regionálneho veliteľa 10. vojenského regiónu v apríli 2004, prepustený za porušenie disciplíny, spojil sa s inými odpadlíkmi bývalého RCD-G, aby v máji 2004 násilím obsadil mesto Bukavu. Podieľa sa na prijímaní zbraní mimo štruktúr FARDC a na zásobovaní ozbrojených skupín a milícií uvedených v odseku 20 rezolúcie č. 1493 (2003), ktoré je v rozpore so zbrojným embargom.

                  10.

                  Priezvisko, meno: NGUDJOLO, Matthieu
                  Krycie meno: Cui Ngudjolo
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť:
                  Ďalšie údaje: „plukovník“ alebo „generál“. Veliteľ štábu FNI a bývalý veliteľ štábu FRPI, má vplyv na politiky a velenie nad silami FRPI a riadi ich činnosti. FRPI je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. V októbri 2003 zatknutý MONUC-om v Bunii.

                  11.

                  Priezvisko, meno: NJABU, Floribert Ngabu
                  Krycie meno: Floribert Njabu, Floribert Ndjabu, Floribert Ngabu Ndjabu
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť:
                  Ďalšie údaje: zatknutý a od marca 2005 v domácom väzení v Kinshase pre podiel FNI na porušovaní ľudských práv. Predseda FNI, jednej z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom.

                  12.

                  Priezvisko, meno: NKUNDA, Laurent
                  Krycie meno: Laurent Nkunda Bwatare, Laurent Nkundabatware, Laurent Nkunda Mahoro Batware
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia: 6.2.1967
                  Miesto narodenia (mesto, štát): Severné Kivu/Rutshuru
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Kongo
                  Ďalšie údaje: súčasné miesto pobytu neznáme. Videný v Rwande a Gome. Známy ako „generál Nkunda“. Generál bývalého RCD-G. Spojil sily s inými odpadlíkmi bývalého RCD-G, aby v máji 2004 násilím obsadil Bukavu. Zapojený do prijímania zbraní mimo FARDC v rozpore so zbrojným embargom.

                  13.

                  Priezvisko, meno: NYAKUNI, James
                  Krycie meno:
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Uganda
                  Ďalšie údaje: obchodné partnerstvo s veliteľom Jérômom, najmä pašovanie cez konžsko-ugandskú hranicu vrátane pašovania zbraní a vojenského materiálu v nepreverovaných nákladných vozidlách. Porušenie zbrojného embarga a poskytovanie pomoci ozbrojeným skupinám a milíciám uvedeným v odseku 20 rezolúcie č. 1493 (2003) vrátane finančnej podpory, ktorá im umožňuje vojensky pôsobiť.

                  14.

                  Priezvisko, meno: OZIA MAZIO, Dieudonné
                  Krycie meno: Ozia Mazio
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia: 6.6.1949
                  Miesto narodenia (mesto, štát): Ariwara, KDR
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Kongo
                  Ďalšie údaje: známy ako „Omari“ alebo „pán Omari“. Predseda FEC na území Aru. Finančné špekulácie s veliteľom Jérômom a FAPC a pašovanie cez konžsko-ugandskú hranicu, ktoré umožňuje veliteľovi Jérômovi a jeho jednotkám prístup k zásobám a hotovosti. Porušenie zbrojného embarga okrem iného poskytovaním pomoci ozbrojeným skupinám a milíciám uvedeným v odseku 20 rezolúcie č. 1493 (2003).

                  15.

                  Priezvisko, meno: TAGANDA, Bosco
                  Krycie meno: Bosco Ntaganda, Bosco Ntagenda
                  Pohlavie:
                  Titul, funkcia:
                  Adresa (ulica, číslo, PSČ, mesto, štát):
                  Dátum narodenia:
                  Miesto narodenia (mesto, štát):
                  Číslo pasu alebo iného preukazu totožnosti (vrátane krajiny, ktorá ho vydala, dátumu a miesta vydania):
                  Štátna príslušnosť: Kongo
                  Ďalšie údaje: známy ako „Terminátor“ alebo „Major“. Vojenský veliteľ UPC/L, má vplyv na politiky a velenie nad UPC/L a riadi jej činnosti. UPC/L je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. V decembri 2004 bol vymenovaný za generála FARDC, ale povýšenie odmietol, preto ostáva mimo FARDC.

                  16.

                  Meno: TOUS POUR LA PAIX ET LE DEVELOPPMENT (NGO)
                  Krycie meno: TPD
                  Adresa (ulica, číslo, PSČ, mesto, štát): Goma, Severné Kivu
                  Miesto narodenia (mesto, štát):
                  Dátum narodenia:
                  Registračné číslo:
                  Hlavné miesto podnikania:
                  Ďalšie údaje: podieľa sa na porušovaní zbrojného embarga poskytovaním pomoci RCD-G, a to najmä poskytovaním nákladných vozidiel na prepravu zbraní a jednotiek, ako aj preprepravou zbraní, ktoré sa začiatkom 2005 rozdeľovali častiam obyvateľstva v Masisi a Rushuru v Severnom Kivu.


title: Rozhodnutie Rady (EÚ) 2017/883 z 11. mája 2017 o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 12 02 01)

text:
                  24.5.2017

                  SK

                  Úradný vestník Európskej únie

                  L 135/18

            ROZHODNUTIE RADY (EÚ) 2017/883
      z 11. mája 2017
      o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 12 02 01)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže meniť okrem iného protokol 31 k Dohode o EHP.

                  (3)

                  Protokol 31 k Dohode o EHP obsahuje ustanovenia o spolupráci v špecifických oblastiach mimo štyroch slobôd.

                  (4)

                  Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Európskej únie, ktoré sa týkajú finančných služieb.

                  (5)

                  Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2017.

                  (6)

                  Pozícia Únie v Spoločnom výbore EHP by mala vychádzať z pripojeného návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má v mene Únie prijať v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Bruseli 11. mája 2017

               Za Radu

               predseda

            R. GALDES

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         NÁVRH
         ROZHODNUTIE SPOLOČNÉHO VÝBORU EHP č. …/2017
         z …,
         ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:

                     (1)

                     Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Európskej únie, ktoré sa týkajú realizácie a rozvoja jednotného trhu s finančnými službami.

                     (2)

                     Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2017,

               PRIJAL TOTO ROZHODNUTIE:
         Článok 1
         V článku 7 ods. 11 protokolu 31 k Dohode o EHP sa slová „rozpočtový rok 2016“ nahrádzajú slovami „rozpočtové roky 2016 a 2017“.
         Článok 2
         Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*1).
         Uplatňuje sa od 1. januára 2017.
         Článok 3
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  tajomníci Spoločného výboru EHP

            (*1)  [Ústavné požiadavky neboli oznámené.] [Ústavné požiadavky boli oznámené.]


title: 2008/773/ES: Rozhodnutie Komisie z  2. októbra 2008 týkajúce sa finančného príspevku poskytnutého Spoločenstvom na rok 2008 na pilotný projekt týkajúci sa odborníkov v oblasti zdravotníctva

text:
               3.10.2008

               SK

               Úradný vestník Európskej únie

               L 264/7

      ROZHODNUTIE KOMISIE

   z 2. októbra 2008
   týkajúce sa finančného príspevku poskytnutého Spoločenstvom na rok 2008 na pilotný projekt týkajúci sa odborníkov v oblasti zdravotníctva
   (2008/773/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), najmä na jeho článok 49 ods. 6 písm. a) a článok 75,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 90,
   so zreteľom na smernicu Rady 80/154/EHS z 21. januára 1980 o vzájomnom uznávaní diplomov, osvedčení a iných dokladov o formálnych kvalifikáciách v oblasti pôrodnej asistencie a o opatreniach na uľahčenie účinného uplatňovania práva usadiť sa a slobody poskytovať služby (3) a na jej následné zmeny a doplnenia,
   so zreteľom na smernicu Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (4),
   keďže:

               (1)

               Všeobecný rozpočet Európskej únie – finančný rok 2008 obsahuje rozpočtovú položku 04 04 11 – „Pilotný projekt – Nová situácia zamestnanosti v sektore zdravotníctva: osvedčené postupy na zlepšenie odbornej prípravy a kvalifikácie zdravotníckych pracovníkov a ich odmeňovanie“.

               (2)

               V článku 49 ods. 6 písm. a) nariadenia o rozpočtových pravidlách sa ustanovuje, že rozpočtové prostriedky na pilotné projekty experimentálnej povahy určené na testovanie realizovateľnosti akcie a jej užitočnosti možno realizovať bez základného právneho aktu, pokiaľ činnosti, ktoré sa nimi majú financovať, patria do právomoci Spoločenstva alebo Únie a príslušné viazané rozpočtové prostriedky sú zahrnuté do rozpočtu iba na dva po sebe nasledujúce rozpočtové roky.

               (3)

               V súlade s článkom 75 nariadenia (ES, Euratom) č. 1605/2002 a s článkom 90 nariadenia (ES, Euratom) č. 2342/2002 viazaniu výdavku predchádza rozhodnutie o financovaní, ktoré určuje hlavné prvky akcie spojenej s výdavkami z rozpočtu.

               (4)

               Táto akcia podporí zelenú knihu Európskej komisie o pracovnej sile EÚ v oblasti zdravotníctva plánovanej v prvej polovici roku 2008,

         ROZHODLA TAKTO:
   Jediný článok
   Pilotný projekt uvedený v prílohe sa schvaľuje a je financovaný prostredníctvom rozpočtovej položky 04 04 11 rozpočtu Európskych spoločenstiev na rok 2008 do výšky najviac 1 000 000 EUR.
   Za jeho vykonávanie zodpovedá generálny riaditeľ Generálneho riaditeľstva pre zdravie a ochranu spotrebiteľa.

      V Bruseli 2. októbra 2008

            Za Komisiu

         Androulla VASSILIOU

            členka Komisie

      (1)  Ú. v. ES L 248, 16.9.2002, s. 1.

      (2)  Ú. v. ES L 357, 31.12.2002, s. 1.

      (3)  Ú. v. ES L 33, 11.2.1980, s. 1.

      (4)  Ú. v. EÚ L 255, 30.9.2005, s. 22.

      PRÍLOHA
      Oblasť: odborníci v oblasti zdravotníctva.
      Právny základ: článok 49 ods. 6 písm. a) a článok 75 nariadenia (ES, Euratom) č. 1605/2002.
      Pilotný projekt v rámci rozpočtovej položky: 04 04 11.
      Politické ciele: Rozpočtový orgán žiada Komisiu, aby použila rozpočtové prostriedky dostupné v rámci rozpočtovej položky 04 04 11 na financovanie iniciatív, ktoré pomáhajú riešiť novú situáciu zamestnanosti v sektore zdravotníctva, najmä vzhľadom na odbornú kvalifikáciu zdravotníckych pracovníkov, zdravotníckych asistentov a zdravotných sestier s nižšou kvalifikáciou a nimi vykonávané povinnosti. Medzi opatrenia patrí:
      analyzovanie faktorov a politík s cieľom lepšie reagovať na potrebu prijímať opatrenia na zvýšenie poskytovania a zvyšovania kvalifikácie zdravotníckeho personálu z dlhodobého hľadiska,
      podporovanie výmeny politík a osvedčených postupov zameraných na riešenie zvýšenia dopytu v oblasti zdravotnej starostlivosti v dôsledku demografickej zmeny,
      financovanie iniciatív skúmajúcich cezhraničné účinky na zdravotnícke služby,
      zameranie pozornosti na účinky rôznych úrovní odmeňovania, ktoré môžu vyplývať z tejto situácie, vypracúvanie štúdií, organizovanie stretnutí s odborníkmi a organizovanie informačnej kampane. Malo by sa nájsť riešenie aj na zachovanie úrovne starostlivosti vo vnútroštátnych systémoch zdravotníctva.
      Úlohy projektu sú v súlade s plánovanou zelenou knihou Komisie o pracovnej sile EÚ v oblasti zdravotníctva, ktorá začne proces podrobných úvah o plánovaní a ponuke pracovnej sily v oblasti zdravotníctva a o vplyve mobility zdravotníckych pracovníkov v rámci členských štátov a v rámci EÚ.
      Rozpočtové prostriedky na rok 2008: Pilotný projekt v rámci rozpočtovej položky 04 04 11: Nová situácia zamestnanosti v sektore zdravotníctva: osvedčené postupy na zlepšenie odbornej prípravy a kvalifikácie zdravotníckych pracovníkov a ich odmeňovanie. 1 000 000 EUR.
      Počet plánovaných osobitných akcií: Štyri.
      Prvou akciou bude príspevok vo výške najviac 100 000 EUR na štúdiu „Zdravotnícke služby, sektory a produkty v európskom hodnotení súčasného stavu, príležitostí, výziev a socio-ekonomického vplyvu“, ktorú spustilo Generálne riaditeľstvo pre podnikanie a priemysel v spolupráci s Generálnym riaditeľstvom pre zdravie a ochranu spotrebiteľa. Akcia sa zrealizuje prostredníctvom verejnej výzvy na predloženie návrhov. Výberové konanie bude ukončené v septembri 2008.
      Druhou akciou bude priamy grant vo výške najviac 400 000 EUR, pričom 80 % je určených pre monitorovacie stredisko Svetovej zdravotníckej organizácie na organizáciu workshopov zameraných na výmenu osvedčených postupov týkajúcich sa politík na zachovanie alebo udržanie pracovnej sily v oblasti zdravotníctva. Ako je uvedené v článku 168 ods. 1 písm. f) podrobných pravidiel na vykonávanie nariadenia o rozpočtových pravidlách, grant sa z dôvodu osobitnej povahy tejto akcie a vysokého stupňa špecializácie WHO udelí bez výzvy na predloženie návrhov.
      Treťou akciou bude priamy grant vo výške najviac 300 000 EUR, pričom 60 % je určených pre EZVO na štúdiu hodnotiacu pracovné podmienky zdravotných sestier a politiky na podporu a účinnejšie riadenie zdravotných sestier. Ako je uvedené v článku 168 ods. 1 písm. f) podrobných pravidiel na vykonávanie nariadenia o rozpočtových pravidlách, grant sa z dôvodu osobitnej povahy tejto akcie a vysokého stupňa špecializácie EZVO udelí bez výzvy na predloženie návrhov.
      Štvrtou akciou bude organizácia workshopu v Bruseli v decembri 2008 vo výške najviac 200 000 EUR. Workshop bude financovaný cez rôzne zákazky po uverejnení zelenej knihy o pracovnej sile EÚ v oblasti zdravotníctva s cieľom spustiť informačnú kampaň, podnietiť diskusiu a prispieť k určeniu osvedčených postupov.


title: Rozhodnutie Rady (EÚ) 2016/1124 z 24. júna 2016 o pozícii, ktorú majú zaujať členské štáty v mene Európskej únie v stálej komisii organizácie Eurocontrol, pokiaľ ide o rozhodnutia, ktoré sa majú prijať o centralizovaných službách

text:
               12.7.2016

               SK

               Úradný vestník Európskej únie

               L 187/13

         ROZHODNUTIE RADY (EÚ) 2016/1124
   z 24. júna 2016
   o pozícii, ktorú majú zaujať členské štáty v mene Európskej únie v stálej komisii organizácie Eurocontrol, pokiaľ ide o rozhodnutia, ktoré sa majú prijať o centralizovaných službách
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Rozhodnutím Rady (EÚ) 2015/2394 (1) sa stanovila pozícia Únie k rozhodnutiu o centralizovaných službách, ktoré mala podľa plánu stála komisia organizácie Eurocontrol (ďalej len „stála komisia“) prijať 9. decembra 2015. Účelom uvedeného rozhodnutia o centralizovaných službách bolo umožniť organizácii Eurocontrol financovanie, postupy verejného obstarávania a technické špecifikácie s cieľom včasne zaviesť nové „európske dátové komunikačné služby vzduch-zem“ („EAGDCS“).

               (2)

               Pozícia stanovená v rozhodnutí (EÚ) 2015/2394 bola taká, že prijatie rozhodnutia o centralizovaných službách stálou komisiou sa muselo odložiť, pretože Únia nemala dostatok informácií na vyhodnotenie podstaty takéhoto rozhodnutia o centralizovaných službách a pretože by mohlo prejudikovať budúcu činnosť vykonávanú organizáciou Eurocontrol spôsobom, ktorý by nepriaznivo ovplyvňoval činnosť Únie v tejto oblasti.

               (3)

               Dňa 9. decembra 2015 vzhľadom na pozíciu Únie stanovenú v rozhodnutí (EÚ) 2015/2394 stála komisia neprijala rozhodnutie o EAGDCS a požiadala agentúru organizácie Eurocontrol, aby pokračovala v práci na revidovanom návrhu v úzkej spolupráci so zainteresovanými stranami z odvetvia a poskytla posúdenie hospodárskych nákladov na EAGDCS.

               (4)

               Agentúra organizácie Eurocontrol a zainteresované strany z odvetvia predložili 9. februára 2016 revidovaný a spoločne podporovaný návrh o EAGDCS a agentúra organizácie Eurocontrol zabezpečila úplnú dostupnosť posúdenia hospodárskych nákladov prostredníctvom existujúcich štúdií uskutočniteľnosti.

               (5)

               Agentúra organizácie Eurocontrol navrhla 6. apríla 2016 stálej komisii prijatie rozhodnutia na základe návrhu o EAGDCS písomným postupom.

               (6)

               Uvedené rozhodnutie sa týka vývoja EAGDCS. Má právne účinky, keďže upravuje oblasti, ktoré patria do práva Únie, a v závislosti od ich obsahu môže mať konkrétny účinok na tieto oblasti. Môže to mať vplyv na prínosy plynúce z technickej práce na službách dátového spojenia, ktorú vykonal spoločný podnik SESAR, riziko nesúladu v oblasti osvedčovania a dohľadu vzhľadom na úlohu Európskej agentúry pre bezpečnosť letectva („EASA“) v tejto oblasti, a teda riziko neúčinného vynakladania finančných prostriedkov pochádzajúcich z traťových poplatkov a podpory Únie, ako aj nákladovú efektívnosť príslušných činností zavádzania, ktoré ma vykonávať Únia v rámci projektu SESAR.

               (7)

               Vzhľadom na výhody, ktoré možno od vývoja technických riešení, akým je napríklad demonštračný model očakávať, by sa malo rozhodnutie v prospech príslušnej spolupráce v zásade podporiť. Rozhodnutie by však malo obsahovať podmienky, ktoré budú chrániť záujmy Únie v prípade už uvedených bodov.

               (8)

               Je preto vhodné stanoviť pozíciu, ktorú majú zaujať členské štáty v mene Únie v stálej komisii organizácie Eurocontrol, pokiaľ ide o rozhodnutia o centralizovaných službách, ktoré sa majú prijať touto komisiou,

         PRIJALA TOTO ROZHODNUTIE:
   Článok 1
   Pozícia, ktorú majú zaujať členské štáty v mene Únie v stálej komisii organizácie Eurocontrol je nasledovná:

               pokiaľ ide o návrh zo 6. apríla 2016 zaslaný agentúrou organizácie Eurocontrol, pozícia Únie je podporiť pokračovanie spolupráce agentúry organizácie Eurocontrol s poskytovateľmi leteckých navigačných služieb a podľa potreby s prevádzkovateľmi lietadiel členských štátov organizácie Eurocontrol v rámci projektu SESAR, vrátane rozvoja potrebného riadenia, financovania a postupov verejného obstarávania, a rozvíjať technické špecifikácie s cieľom včasného zavedenia európskych dátových komunikačných služieb vzduch-zem („EAGDCS“). Vyššie uvedené opatrenia a technické riešenia sa predložia dočasnej rade/stálej komisii organizácie Eurocontrol pre informáciu skôr, ako sa pristúpi k akémukoľvek možnému verejnému obstarávaniu. To by sa malo tiež zakladať na dôkazoch technickej a prevádzkovej uskutočniteľnosti a vypracovaní komplexného hospodárskeho posúdenia vplyvu.

         Rozhodnutie, ktoré sa má prijať v stálej komisii musí zabezpečiť, aby:

               —

               sa plne zohľadnil výsledok technickej práce na dátovom spojení, vykonanej spoločným podnikom SESAR,

               —

               činnosti zahrnuté v tomto rozhodnutí boli vykonávané v spolupráci s agentúrou EASA v rozsahu, v akom sa toto rozhodnutie týka prípravných prác agentúry EASA súvisiacich s budúcim osvedčovaním EAGDCS a dohľadom nad nimi,

               —

               nebolo dotknuté zavedenie a prevádzka EAGDCS, ani ich verejné obstarávanie, na ktoré sa vzťahujú ďalšie rozhodnutia členských štátov organizácie Eurocontrol,

               —

               činnosti zahrnuté v tomto rozhodnutí boli založené na dohode s poskytovateľmi leteckých navigačných služieb a

               —

               financovaním, postupmi verejného obstarávania, ako ani technickými špecifikáciami naďalej neboli dotknuté žiadne investície ani súvisiace náklady, ktoré už vynaložili poskytovatelia leteckých navigačných služieb a prevádzkovatelia lietadiel členských štátov Únie v súlade s požiadavkami nariadenia Komisie (ES) č. 29/2009 (2).

         Členské štáty musia konať spoločne v záujme Únie.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 24. júna 2016

            Za Radu

            predseda

         A.G. KOENDERS

      (1)  Rozhodnutie Rady (EÚ) 2015/2394 z 8. decembra 2015 o pozícii, ktorú majú zaujať členské štáty v mene Európskej únie, pokiaľ ide o rozhodnutia, ktoré má prijať stála komisia organizácie Eurocontrol v súvislosti s rolami a úlohami organizácie Eurocontrol a centralizovanými službami (Ú. v. EÚ L 332, 18.12.2015, s. 136).

      (2)  Nariadenie Komisie (ES) č. 29/2009 zo 16. januára 2009, ktorým sa ustanovujú požiadavky na služby dátového spojenia pre spoločný európsky vzdušný priestor (Ú. v. EÚ L 13, 17.1.2009, s. 3).